# Reino d'Anglaterra

|  |
| --- |
|  **Reino d'AnglaterraKingdom of England*  |
|

|  |  |  |
| --- | --- | --- |
| ←  ←  ←  ←  ←  ←  ←  ←  ←  |  **927 — 1707**  |  →
 |

 |
|

|  |  |
| --- | --- |
|  |  |

 |
| Lema nacional: Dieu et mon droit |
| Situación de Reino d'AnglaterraReino d'Anglaterra. |
| **Capital** | Winchester (886-1045) Londres (1045-1707) |
| **Atros idiomas** | anglés, norrén antigo, galés, cornuallés, cumbrico, anglo-normando, francés, latín medieval |
| **Relichión** | Catolica (dica o sieglo XVI) Ilesia d'Anglaterra, Puritanismo |
| **Gubierno** | Monarquía |
|  **Rei d'Anglaterra**   • 886-899  • 1066-1087  • 1189-1199  • 1399-1413  • 1461-1483  • 1509-1547  • 1558-1603  • 1702-1707 |  Alfredo lo Gran Guillén I d'Anglaterra Ricardo I d'Anglaterra Henrique IV d'Anglaterra Eduardo IV d'Anglaterra Henrique VIII d'Anglaterra Isabel I d'Anglaterra Ana de Gran Bretanya |
|  • Establimiento d'o Reino de Gran Bretanya |  |
| **Chentilicio** | Anglés/a |
| **Moneda** | Libra esterlina |

O **Reino d'Anglaterra** (en anglés *Kingdom of England*, en latín *Regnum Anglorum*, estió un estau sobirano en forma de monarquía existent en as islas britanicas, mas que mas en a isla de Gran Bretanya, cuan s'adhibioron por conquiesta os reinos en que yera dividida l'Anglaterra anglo-saxona (927) dica que l'1 de mayo de 1707 s'escaició la *Union Act* y lo reino d'Anglaterra se fusionó con lo reino d'Escocia, con qui compartiba la fegura d'o rei en una unión personal, ta formar o Reino de Gran Bretanya.

O 12 de chulio de 927 cualques reis anglo-saxons churoron leyaltad a Athelstan, rei de Wessex, unificando-se asinas la mayor parte de l'actual Anglaterra baixo lo dominio d'un solo rei. En 1016 o reino d'Anglaterra s'encorporó en o clamau *Imperio d'a mar d'o Norte* de Canuto II de Dinamarca *lo Gran*, de feito una unión personal d'os reinos de Dinamarca, Noruega y Anglaterra. En 1066, con a conquiesta normanda d'Anglaterra, transfirioron la capital d'o reino de Winchester a Westminster, convertindo-se asinas a ciudat de Londres en o principal centro de comercio d'o país.

La historia d'o reino dende 1066 con a conquiesta normanda gosa destinguir de forma convencional periodos que reciben o suyo nombre d'as succesivas dinastías que rechioron o país: Casa de Normandía (Anglaterra normanda, 1066-1154), Casa de Plantagenet (Periodo Plantagenet, 1154-1485), Casa de Tudor (Periodo Tudor, 1485-1603) y Casa d'Estuardo (Epoca estuardiana, 1603-1707). Tanimientres, toz os monarcas angleses dende 1066 son y s'en reclaman descendients d'os monarcas normandos; d'atra man, la distinción entre normandos y Plantagenet ye nomás que convencional, en estar nomás que os reis d'orichen normando s'identifican mas con o reino anglés y con os suyos subditos angleses en defecto d'os suyos subditos franceses; la Casa de Lancaster y la Casa de York son nomás que dos brancas segundarias d'os Plantagenet; la dinastía Tudor afirma estar descendient d'Eduardo III d'Anglaterra a traviés de John Beaufort y Chacobo I d'Anglaterra y con él toda la casa d'Estuardo dicen estar descendients d'Henrique VII d'Anglaterra a traviés de Margaret Tudor.

Dimpués d'a conquista normanda d'Anglaterra, los reis normandos preboron d'enamplar os suyos dominios, en dos direccions, enta rechions que arredolaban as suyas posesions. enta lo resto d'as islas britanicas (Irlanda, Galas y Escocia) y entra territorios en o reino de Francia enamplando territoiros dende o ducau de Normandía, d'a on yeran orichinarios os normandos. Isto se convertió en una constant en a Historia d'o reino mientres todas las suyas dinastías, un expansionismo agresivo respective d'os suyos vecins por parte d'uns monarcas que cada vegada mas s'auto-identificaban como *angleses*. Asinas, dende lo sieglo XIII los reis normandos facioron de contino expedions enta l'amanada isla d'Irlanda y o rei Eduardo I d'Anglaterra remató en 1284 la conquiesta de Galas. Tanimientres, Eduardo I no aconsiguió so que un exito prou limitau en as suyas conquiestas en Irlanda y, encara que ocupó lo reino d'Escocia, os suyos abances rematoron con la redota de su fillo, Eduardo II, por parte d'as tropas escocesas. Eduardo III d'Anglaterra convirtió a lo suyo reino en una d'as prencipals potencias militars d'Europa y mientres o suyo reinau bi habió abances destacaus en temas de lechislación y de dreitos, conformando-se los fundamentos d'o Parlamento d'Anglaterra. Dende 1340 los reis d'Anglaterra reivindicoron estar tamién reis de Francia, escomenzando asinas a Guerra d'os Cient Anyos, que remató con a perdua total de toz os territorios a lo sud d'a canal d'a Manga, a excepción d'a ciudat de Calais. Con a Guerra d'as Dos Rosas, una guerra civil que esclató en 1455, lo reino d'Anglaterra perdió definitivament as suyas opcions d'expansión enta lo continent.

En rematar a guerra d'as Dos Rosas, la dinastía Tudor, mientres o clamau *Renaiximiento anglés* enampló lo poder d'a monarquía anglesa dillá de l'Anglaterra clasica, en aconseguir no nomás la unidat total d'os territorios d'o reino so que también rematando en 1542 la conquiesta d'o Prencipau de Galas. Os Tudor tamién aconsiguioron la total sumisión d'a isla d'Irlanda, en formndo-ie un reino nuevo deseparau d'o reino d'Anglaterra pero en unión personal con iste (lo reino d'Irlanda), situación que tenió continidat mientres varios sieglos. Henrique VIII establió la Reforma anglicana en crebar os vinclos con a Ilesia Catolica en rechazar ista lo suyo esvurcio con Catarina d'Aragón, reina consort; tanimientres, respective d'os aspectos mas doctrinals, l'anglicanismo y la Ilesia anglicana no se desarrolloron formalment so que dica lo reinau de su fillo Eduardo VI. Encara que lo reino tornó en o Catolicismo mientres o breu reinau d'a filla d'Eduardo, María I d'Anglaterra (1553-1558), su chirmanastra Isabel I restablió lo Protestantismo en o reino en os termins fixaus por l'Alcuerdo relichioso isabelín, establindo tamién os fundamentos de l'Imperio Britanico en estar la primera monarca anglesa en reclamar territorios dillá de l'Oceano Atlantico, fuera d'Europa. Respective d'o Reino d'Escocia, que mugaba a lo sud con o reino d'Anglaterra, Henrique tenió una politica muito mas agresiva que su filla Isabel, qui yera muit intresada en o desarrollo en Escocia d'a suya propia reforma relichiosa protestant y que a mas yera conscient que en morir ella qui la succedería sería lo titular d'o reino d'Escocia.

Con o reinau de Chacobo VI d'Escocia (como Chacobo I d'Anglaterra) la dinastía d'Estuardo gubernó lo reino d'Anglaterra (ya con Irlanda y Galas plenament incorporaus) en una unión personal con o reino d'Escocia, rematando asinas la unificación politica d'as islas britanicas. Tanimientres, os Estuardo tenioron problemas de tipo relichioso (éls yeran catolicos) y tot ixo provocó la clamada Guerra Civil Anglesa y l'execución d'o rei Carlos I d'Anglaterra lo 30 de chinero de 1649. Encara que en 1660 Anglaterra tornó a estar una monarquía formal, s'heba produciu un cambio muit important porque dende alavez s'establió lo principio fundamental en o reino de que lo rei no podeba gubernar en contra d'o Parlamento. Iste principio s'establió formalment y yera una d'as consecuencias churidicas y politicas d'a Revolución Gloriosa de 1688. Dende alavez, o reino d'Anglaterra y los suyos succesors (o Reino de Gran Bretanya, lo Reino Uniu de Gran Bretanya y Irlanda y lo Reino Uniu de Gran Bretanya y Irlanda d'o Norte) han funcionau de contino como una monarquía constitucional.

Dende l'1 de mayo de 1707, seguntes os termins de l'Acta de Unión (*Union Act*), desparixe legalment o reino d'Anglaterra, en unir-se como una unidad politica con o reino d'Escocia ta formar o reino de Gran Bretanya.

## Nombre

Os anglosaxons se clamaban a sí mesmos como *Engle* u *Angelcynn*, que yeran os nombres orichinals d'o pueblo chermanico d'os anglos. Clamoron a lo territorio a on se i heban asentau como *Engla land* (ye decir, *tierra d'os engla*), un toponimo que Æthelweard latinizó en o suyo *Chronicon Æthelweardi* como *Anglia* en referencia a la clamada *Anglia viella*, lo soposau puesto d'orichen d'a tribu d'os anglos en a peninsula de Chutlandia; tanimientres, Beda o Venerable clamaba a ixe puesto d'orichen *Angulus*. O nombre de *Engla land* se convertió en *England* por haplolochía en l'idioma anglés meyo En latín se feba servir *Anglia* u *Anglorum terra* y en francés antigo y en anglo-normando s'emplegaba *Engleterre*. Dende lo sieglo XIV, *England* tamién se feba servir en referencia a toda la isla de Gran Bretanya. En aragonés se fa servir *Anglaterra* derivada d'o latín *Angla terra* u *tierra d'os anglos*.

O títol estandarizau en latín que feban servir os reis d'Anglaterra ta referir-se a éls mesmos yera dende Æthelstan dica Chuan I yera lo de *Rex Anglorum*. Canuto II de Dinamarca *lo Gran*, dende Dinamarca, estió lo primero en clamar-se a sí mesmo como *King of England*. Mientres po periodo normando lo habitual yera decir *Rex Anglorum* (con bella mención ocasional de *Rex Anglie*). Tanimientres, dende lo reinau de Chuan I s'evitó l'emplego de qulsiquier títol diferent de *Rex Anglie* u *Regina Anglie*. En 1604 lo rei Chacobo I d'Anglaterra, qui heba recibiu en herencio lo títol l'anyo precedent, adoptó lo nombre (ya traduciu d'o latín enta l'anglés) de *King of Great Britain*, encara que os Parlamentos d'Anglaterra y d'Escocia no reconoixioron iste títol dica la *Union Act* en 1707.

## Historia

### Anglaterra anglosaxona

*Ta mas detalles,* *veyer l'articlo **Anglaterra anglosaxonaveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
O reino d'Anglaterra naixió mientres l'Anglaterra anglosaxona con la unificación progresiva d'os reinos d'a clamada Heptarquía anglosaxona (Anglia Oriental, Mercia, Northumbria, Kent, Essex, Sussex y Wessex. As invasions d'os vikingos en a expansión vikinga mientres o sieglo IX heban alterau en profundidat l'equilibrio de poder entre los reinos d'a Heptarquía y la vida y la sociedat anglosaxona en cheneral, y dica primerías d'o sieglo X lo rei Æthelstan no consiguió rematar con ixe proceso de reunificación.

Mientres l'Heptarquía, se conoixeba como *bretwalda* a lo rei mas poderoso u que en destacaba d'entre los reis que alavez ocupaban os diversos reinos de l'Heptarquía. O declive d'o reino de Mercia permitió que lo reino de Wessex se fese mas poderoso, en absorbendo los reinos de Kent y Sussex en l'anyo 825. Mientres o sieglo X los reis de Wessex dominoron cada vegada mas a los atros reinos d'Anglaterra. Asinas, en 827, o reino de Northumbria fació sumisión a Egberto de Wessex en a ciudat de Dore, i ixo convirtió breuement a Egberto en o primer rei en reinar sobre una Anglaterra unida.

En 886, Alfredo lo Gran conquere la ciudat de Londres i ixo ye un punto d'inflexión en o suyo reinau. Asinas, la '*Cronica anglosaxona* diz que:

...toz os angleses (*all Angelcyn*) que no se trobaban subchectos a os daneses se sometioron a lo rei Alfredo.
Alfredo restoró la ciudat de Londres: reconstruyió la muralla defensiva d'a ciudat (que yera cuasi albandonada dende os tiempos d'a presencia romana en a isla) y fació construyir nuevos muelles en puerto de Londres sobre lo río Tamisa. Fácil que seiga como consecuencia d'iste proceso que Alfredo adoptó lo títol de *Rei d'os anglosaxons*, que mientres lo suyo reinau s'emplegó por primera vegada.

O 12 de chulio de 927, toz os reis d'a isla de Gran Bretanya se reunioron en Cumbria ta reconoixer a lo nieto d'Alfredo, Æthelstan, como rei d'os angleses, asinas lo proceso d'unificación arredol d'o Reino de Wessex heba teniu una duración d'alto u baixo 100 anyos dende los tiempos d'Egberto. En las anyadas posteriors, Northumbria cambió a sobén de mans entre los reis angleses y los invasors noruegos, pero Eadred la ponió definitivament baixo control anglés en 954, en completando asinas definitivament l'unificación de Anglaterra. Alto u baixo por ixas envueltas, Lothian, que muga a lo sud con Northumbria (Reino de Bernicia), se cedió a lo reino d'Escocia, quedando asinas difuera d'os territorios de l'Anglaterra tradicional.

Dende alavez, Anglaterra ha remaniu unida politicament dica l'actualidat. Mientres o reinau d'Æthelred II lo Ranzionador (978-1016) plegó en Anglaterra una nueva oliada d'invasions procedents de Dinamarca dirichidas por Svend I y que remató dimpués d'un cuarto de sieglo de guerras constants con a conquiesta d'Anglaterra por os daneses en 1013. Tanimientres, en morir Svend o 2 de febrero de 2014, Æþelræd consiguó tornar a ocupar o trono. O fillo de Svend, Canuto II de Dinamarca, tornó a invadir a isla prencipiando asinas una nueva guerra. En 1016 lo succesor d'Æþelræd, Edmundo II d'Anglaterra, plegó a un alcuerdo con Canuto ta repartir-se lo reino entre toz dos, pero en morir Edmundo lo 30 de noviembre d'ixe anyo, Canuto tomó lo control sobre todo lo reino, que remanió asinas uniu. Cuan en chunio de 1042 morió sin succesión Canuto II d'Anglaterra (fillo de Canuto II d'Anglaterra y Emma de Normandía, la vídua d'Æthelred) puyó en o trono su chirmanastro Eduardo lo Confesor, fillo d'Æþelræd y Emma.

### Conquiesta normanda

*Ta mas detalles,* *veyer l'articlo **Conquiesta normanda d'Anglaterraveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
A situación de paz continó dica la muerte d'Eduardo, que no teneba fillos, en chinero de 1066. Coronoron rei a lo suyo cunyau Harold, pero lo suyo primo Guillén, duque de Normandía, reclamó immediatament o trono d'Anglaterra. Guillén decidió invadir a isla ta reclamar os suyos dreitos y desembarcó en a costa de Sussex o 28 de setiembre de 1066, aproveitando que Harold se trobaba con o suyo exercito en York, en o norte d'o reino, dimpués de redotar a los noruegos en a batalla de Stamford Bridge o 25 de setiembre. Cuan li plegó la noticia d'o desembarco de Guillén, decidió marchar a escape enta lo sud encara que los suyos soldaus no s'heban recupetau encara dimpués d'a batalla contra los noruegos. Nomás plegar en Sussex os dos exercitos empecipioron una batalla lo 14 d'octubre, a batalla de Hastings, a on lo *Fyrd* anglés (una mena d'exercito de milicias) fue redotau de raso, morindo en a batalla Harold y sus dos chirmanos, esvoldregando asinas cualsiquier posible resistencia posterior d'os partidarios de Harold y facilitando una raqpeda conquiesta d'o reino por Guillén. Tanimiéntres, bien luego Guillén amostró que no teneba garra intrés en que lo reino d'Anglaterra quedase incoprorau en o ducau de Normandía, por a simpla razón de que como duque li debeba vasallache a lo rei de Francia pero como rei d'Anglaterra yera independient y con o mesmo liver que él. En consecuencia, puyó en o trono d'o reino d'Anglaterra, estando coronau como rei lo 25 d'aviento de 1066 en l'abadía de Westminster.

### Alta Edat Meya

*Ta mas detalles,* *veyer l'articlo **Anglaterra en l'Alta Edat Meyaveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
*Ta mas detalles,* *veyer l'articlo **Imperio anchevínveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
*Ta mas detalles,* *veyer l'articlo **Invasión normanda de Galasveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
*Ta mas detalles,* *veyer l'articlo **Conquiesta de Galas por Eduardo Iveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
L'anyo 1092 Guillén II dirichió la conquiesta d'o Reino de Strathclyde, un reino celta que se trobaba en o sud-ueste de l'actual Escocia y de Cumbria, en annexando dende alavez Cumbria a lo reino d'Anglaterra. Sindembargo, en 1124 Henrique I cedió l'atra parte de l'antigo reino de Strathclyde (que ye l'actual Lothian) a lo Reino d'Escocia, obtenendo a cambio la leyaldat d'Escocia, en un proceso que fixó definitivament as mugas entre Anglaterra y Escocia (fueras de chicoz cambios temporals). Encara que d'antes mas ixos territorios heban feito parte d'o Reino de Northumbria, quedoron ya ta cutio fendo parte d'Escocia, incluyindo en ixos territorios a la futura capital d'Escocia, Edimburgo. A formalización definitiva d'as mugas s'escaició en 1237 con o Tractau de York entre Henrique III d'Anglaterra y Aleixandre II d'Escocia.

## Referencias

## Bibliografía

* David C. Douglas: *William the Conqueror: The Norman Impact Upon England*, Berkeley, University of California Press, 1964. OCLC 399137.
* James Hill Ramsay: *Henry III, A.D. 1237–1241". The Dawn of the Constitution or The Reigns of Henry III and Edward I (A.D. 1216 – 1307)*, en *The Scholar's History of England*, volumen IV. Londres, 1908, Swan Sonnenschein & Co. pp. 82–83.

## Vinclos externos

* Se veigan as imáchens de Commons sobre **lo reino d'Anglaterra**.